《寄怀冯青门次陇客弟韵》
清代·周在浚

传家清白有渊源，百卷残书拥一轩。论少绝交讥到溉，世无知一叹虞翻。

英雄埋没归黄土，壮士萧条掩席门。万事无如杯酒好，桔槔亭畔自锄园。

作者简介：河南祥符人，字雪客。周亮工子。官经历。夙承家学，淹通史传。有《云烟过眼录》、《晋稗黎庄集》、《天发神谶碑释文》、《秋水轩集》等。